**Kanariantaateli** (*Phoenix canariensis*) on Kanariansaarilla alkuperäisesti kasvava taatelien suvun palmulaji. Sitä viljellään myös koristekasvina muun muassa Välimeren maissa.

Ulkonäkö ja koko
----------------

Kanariantaatelin hedelmiä.
Kanariantaateli kasvaa vähitellen suureksi ja puumaiseksi. Sen haaraton, tasapaksu runko on melko sileä. Runko on yleensä 10–14 metriä korkea ja jopa 75–90 senttimetriä paksu. Vanhojen lehtikantojen jäänteet varisevat ajan myötä pois rungosta, jättäen runkoon kauniin ruutumaisen kuvioinnin. Lehtilatvus on vanhemmiten 6–10 metriä halkaisijaltaan. Lehdet ovat hienoja, sulkamaisia, jäykästi kaarevia ja väriltään himmeän tummanvihreitä. Tyypillisesti ne ovat kuutisen metriä pitkiä, mutta voivat kasvaa jopa kymmenen metrin mittaisiksi. Lehdessä on lehdyköitä 300–400 kappaletta. Lehden keskiosassa ne ovat 30–40 cm pitkiä ja 2 cm leveitä. Tyviosan lehdykät ovat muuttuneet teräviksi oraiksi. Kukat ovat keltaisia. Ne sijaitsevat lehtien lomassa olevissa oranssinpunaisissa, runsashaaraisissa ja usein yli metrin pituisissa kukinnoissa. Kanariantaateli on kaksikotinen. Hedelmä on läpimitaltaan noin 2 cm pitkä, oranssi, mauton luumarja.

Kanariantaatelin hedelmät eivät kelpaa ihmiselle syötäviksi toisin kuin sen paljon viljelty lähilaji välimerentaateli eli taatelipalmu (*Phoenix dactylifera*).

Levinneisyys
------------

Nimensä mukaisesti kanariantaateli on alun perin kotoisin Kanariansaarilta. Nykyään sitä kasvatetaan laajalti Välimeren alueen maissa. Lajia on istutettu paljon myös mm. Kaliforniaan ja Floridaan. Se menestyy myös pohjoisempana ja lajia voi Euroopassa tavata kasvatettuna Etelä-Englantia myöten.

Käyttö
------

Kanariantaateli on suosittu kadunvarsi- ja puistopuu. Se on olennainen osa Välimeren alueen kaupunkiarkkitehtuuria. Lajia istutetaan myös lintujen pesimispuiksi. Esimerkiksi Etelä-Espanjassa merkittävä osa mustarastaskannasta pesii kanariantaatelien suojaa antavissa, oraisissa lehtiruusukkeissa.

Lähteet
-------

* *Lomakasvio. Trooppisten kasvien tunnistusopas*. Toim. Tran Minh, Mirjami & Laaka-Lindberg, Sanna & Junikka, Leo. 2. tarkistettu painos. Kustannusosakeyhtiö Moreeni, 2014.
* Mitchell, Alan & Wilkinson, John (suomentanut Arto Kurtto): *Euroopan puuopas*. Helsinki: Kustannusosakeyhtiö Otava, 2009 (1997). ISBN 951-1-14705-6.

### Viitteet

1. ↑  *Phoenix canariensis* *IUCN Red List of Threatened Species*. International Union for Conservation of Nature, IUCN, Iucnredlist.org.  (englanniksi)
2. 1 2 3 4  Euroopan puuopas 2009, s. 255.
3. ↑  Lomakasvio 2014, s. 56.
4. ↑  Lomakasvio 2014, s. 56–57.
5. 1 2  Lomakasvio 2014, s. 57.

Aiheesta muualla
----------------

* ITIS: *Phoenix canariensis* (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q27657
* Wikispecies: Phoenix canariensis
* APA: 5434
* APDB: 33228
* APNI: 163340
* Calflora: 6449
* Cal-IPC: phoenix-canariensis
* CoL: 4GKRF
* EoL: 1135089
* EPPO: PHXCA
* EUNIS: 185811
* FloraBase: 44540
* FNA: 222000270
* FoAO2: Phoenix canariensis
* GBIF: 6109529
* GISD: 864
* GRIN: 28045
* iNaturalist: 78554
* IPA: 12211
* IPNI: 668909-1
* IRMNG: 10214144
* ISC: 40697
* ITIS: 504333
* IUCN: 13416997
* MoBotPF: 276700
* NatureServe: 2.145148
* NCBI: 113250
* NZOR: 42933a5e-7f04-4378-bf1c-c4eeea92acc6
* NZPCN: 4381
* Open Tree of Life: 690026
* PFI: 7846
* Plant List: kew-152655
* PLANTS: PHCA13
* POWO: urn:lsid:ipni.org:names:668909-1
* Tropicos: 2401073
* VicFlora: a3860b68-24a3-424a-8906-1f43be6d3497
* WFO: wfo-0000269748

 |

 |